Ángel del Castillo

Ángel del Castillo López, nado na Coruña o 24 de xaneiro de 1886 e finado na mesma cidade o 14 de marzo de 1961, foi un historiador e arqueólogo galego, cronista oficial da Coruña. Foi membro de varias academias, fundacións e institucións culturais de diversa índole.

 Traxectoria 
miniatura|Ángel del Castillo en 1933.
Foi un erudito de tardía formación, pois non puido iniciar a formación universitaria até cumpridos os corenta anos. Gran parte da súa vida estivo adicada á docencia, exercéndoa na Escola de Comercio, academias particulares e a Universidade de Santiago de Compostela. En 1905 foi elixido membro adxunto da Real Academia Galega, integrándose coma membro numerario en 1927. En 1924 entrou a formar parte do Seminario de Estudos Galegos.

Militante de Acción Republicana, na República foi nomeado gobernador civil de Pontevedra o 22 de maio de 1932, permanecendo no cargo ata o 14 de setembro de 1933.

A súa achega á defensa, clasificación e preservación do patrimonio artístico galego é de grande importancia, destacando a súa obra Inventario de la riqueza monumental y artística de Galicia (Editorial de los Bibliófilos Gallegos 1972, reeditado en 1987 e en 2008),«La Barrié reedita el inventario de patrimonio artístico gallego de Ángel Castillo » con introdución e bibliografía de José Filgueira Valverde.

Ademais, escribiu unha novela curta A Dona das Torres, Lénda Galega, de 21 páxinas, publicada o 22 de agosto de 1925 no número 12 da revista Lar. Trátase dunha lenda ambientada no século XV, con notas históricas e documentais que aumentan o atractivo da narración, transformándoa nun relato pseudohistórico.

Desde 1946 foi o cronista oficial da cidade da Coruña e desde 1951 tamén da provincia homónima.

 Recoñecementos 
Foi nomeado Cabaleiro da Lexión de Honra polo goberno francés en 1934.El Pueblo Gallego, 28-7-1934, p. 8.

 Galería de imaxes 

 Notas 

 Véxase tamén 

 Bibliografía 






Categoría:Escritores de Galicia en lingua galega
Categoría:Membros de número da Real Academia Galega
Categoría:Cronistas oficiais da Coruña
Categoría:Gobernadores civís de Pontevedra
Categoría:Nados na Coruña
Categoría:Nados en 1886
Categoría:Finados en 1961
Categoría:Escritores de Galicia en lingua castelá